Gareth:	Ym Maes-y-bont dych chi’n byw nawr, on’d ife, Elfed.
Elfed: 	Ie. Symudon ni ’na ym mis Chwefror.
Gareth:	Sut mae’r lle’n cymharu â Llanaber, ’te?
Elfed:	Wel, mae Maes-y-bont yn fwy cyfleus i’r dre na Llanaber, dwedwn i. Ond . . . ym . .. mae’n llai prysur hefyd. Does dim cymaint o gyfleusterau gyda ni ym Maes-y-Bont. Caeodd swyddfa’r post yn ddiweddar, yn anffodus.
Gareth:	O, ’na drueni. Beth am y tŷ, ’te?
Elfed:	O, mae’r tŷ’n fwy o lawer na’r hen dŷ ond mae angen tipyn o waith arno fe hefyd. Fi oedd yn gwneud popeth yn yr hen dŷ ond bydd rhaid i fi gael help nawr . . . Wyt ti’n nabod rhywun sy’n gallu gosod ffenstri dwbl, dwed?
Gareth:	Wel, ydw. Dw i’n gwybod bod cymydog i fi’n gwneud gwaith gwych. Saer yw e, ac mae e’n gosod ffenestri dwbl hefyd. A dweud y gwir, mae pawb yn dweud taw fe yw’r gorau yn yr ardal.
Elfed: 	A’r drutaf, siŵr o fod?
Gareth:	O, faswn i ddim yn dweud hynny. Dw i’n credu fod e’n rhesymol iawn, ta beth.
Elfed:	Gobeithio bod cynnig arbennig gyda fe ar hyn o bryd.
Gareth:	Ffenestri gwyn dych chi eisiau? Neu rai brown?
Elfed:	Ffenstri gwyn sy ’na nawr. Ond ffenestri brown fydd gyda ni, os bydd Manon yn cael ei ffordd. Dim ond y gorau i Manon, ti’n gweld.
Gareth:	Paid â sôn!

